Oskar Gnadenteich

Oskar Gnadenteich (8. jaanuar 1911 Tartu – 8. mai 2007 Toronto) oli eesti vaimulik.

Lõpetas Tartu Kommertsgümnaasiumi aastal 1932. Pärast gümnaasiumi lõpetamist oli ajateenistuses 4. ja 3. suurtükiväegrupis 1931–1932, lähetatud kaitseväe ühendatud õppeasutistesse, lõpetas Sõjakooli aspirantide klassi kursuse suurtükiväe alal 1932, lipnik 1933. Alustas õpinguid Tartu Ülikooli usuteaduskonnas, kuid õpingud katkesid, kuna töötas üliõpilasena pidevalt ajalehes Postimees. 

Septembris 1944 põgenes ta koos Postimehe rahvaga Saksamaale. Sealt sattus aasta pärast koos umbes 700 eesti sõjapõgenikuga Taani, kus ordineeritud õpetaja puudumisel hakkas ta kaasmaalasi usuliselt teenima, põgenikelaagri lähedal asuvas Lindenvangi kirikus. 1948. aastal siirdus ta Inglismaale, kus jätkas teoloogiaõpinguid Oxfordi ülikoolis Wycliff Hallis ja Londonis. Prooviaastal oli ta E.E.L.K. Londoni koguduses ja ordineeriti õpetajaks 28. jaanuaril 1951.

Aastatel 1950–1952 teenis ta kandidaadi ja õpetajana Põhja-Inglismaa kogudust ja Šoti piirkonna eestlasi. 1952. aastast elas Kanadas, kus teenis algul Ottawa ja Põhja-Ontario eestlasi, seejärel, 1954. aastal asutas ta Montreali Pauluse koguduse. 1960. aastal valiti ta St. Catharinesi ja Londoni Pauluse koguduse õpetajaks (viimast teenis ta lühemat aega). 1962. aastast sai ta Toronto Kolmainu koguduse õpetajaks Eesti Kirik nr. 4.1981Konrad Veem Eesti Vaba Rahvakirik Dokumentatsioon ja leksikon EVR Stockholm 1988. Emerituuri jäi Oskar Gnadenteich 1997. aastal.

 Viited 

 Välislingid 
 Tõnis Nõmmik IN MEMORIAM Oskar Gnadenteich Eesti Kirik 16. mai 2007
 http://isik.tlulib.ee/index.php?id=796

Kategooria:Põhja-Inglismaa koguduse vaimulikud
Kategooria:Toronto Kolmainu koguduse vaimulikud
Kategooria:3. Suurtükiväegrupi koosseis
Kategooria:4. Suurtükiväegrupi koosseis
Kategooria:Korporatsioon Ugala liikmed
Kategooria:Eestlased Kanadas
Kategooria:Sündinud 1911
Kategooria:Surnud 2007